Kalānidhi
श्रंखला एवं कैटलॉग
पुस्तकालय का ध्यान अब इस ओर केन्द्रित हो रहा है कि भारतीय एवं एशियाई मूल की पांडुलिपियों के जो सूचीपत्र विश्व के सभी भागों में प्रकाशित हुए हैं, उन प्रकाशित सूचीपत्रों का पूरा संग्रह तैयार किया जाए। अभी तक कैटलॉगों का कैटलॉग तैयार करने के अलावा केन्द्रो ने भारत, यूनाइटिड किंगडम, अमेरिका, फेडरल रिपब्लिक ऑफ जर्मनी, जर्मन डेमोक्रेटिक रिपब्लिक, फ्रांस, इटली और जापान के पुस्तकालयों/शोध संस्थानों से संस्कृत, फारसी, अरबी की प्रमुख पांडुलिपियों के सूचीपत्र अवाप्त कर लिए हैं। श्रृंखला अवाप्ति कार्यक्रम में एलडी श्रृंखला; एकोल दे फ्रांस; भारतीय अध्ययन संस्थान, पांडिचेरी श्रृंखला; के.पी. जायसवाल अनुसंधान संस्थान, पटना; शतपिटक श्रृंखला; बिबिलियोटेका इंडिका, चौखम्भा श्रृंखला; गायकवाड़ ओरिएंटल श्रृंखला, बड़ौदा; पाली टेक्स्ट सोसाइटी श्रृंखला; राजस्थान पुरातन ग्रंथमाला; सम्पूर्णानन्द संस्कृत विश्वविद्यालय ग्रंथमाला; श्री अनंताचार्य इंडोलॉजिकल अनुसंधान संस्थान श्रृंखला; वूलनर इंडोलॉजिकल सीरीज़ तथा अन्य अनेक श्रंखलाएं शामिल हैं।
som_Latn mag_Deva hin_Deva